Plantae Indiae orientalis. 353 



namque stylus his plantis integer est, stigma autem bipartitum, 

 segmentis lineari-oblongis. Stipulae Gaertneriarum amplae sunt 

 truncatae setulisque nonnullispraeditae, pollen autem (Gaertne- 

 rae paniculatae) *) a Mohlio describitur sphaericum papillisque 

 crebris conspersum, quod ipse in omnibus quas examini subieci 

 speciebus comprobavi, licet propriis observationibus hoc in casu 

 non omnino confidam propterea quod pollen a me observatum ex 

 antheris immaturis laesisque desumtum esset. Caeterum utrum- 

 que horum generum gaudet „ovario binovulato" et „fructu disper- 

 mo ovulis seminibusque erectis", quam ob rem, accedente etiam 

 „stigmate bipartito" (sive stylo apice bifido) genera haec cum 

 reliquis Loganieis, servato charactere quo nunc definire solent 

 istum subordinem, sola genera Loganiam et Geniostoma (quod 

 sciam) rite amplectentem, intra eosdem terminos coniungi ne- 

 queunt. 



110. Sykesia Koenigii (Arn.); foliis obovato-oblongis ovalibusve 

 breviter acuminatis basi attenuatis, panicula composita trichoto- 

 ma corymbiformi minute puberula pedunculata foliis breviore, 

 corollae tubo calycem subduplo excedente ore barbato, antheris 

 exsertis, filamentis conspicuis. Psychotria vaginans DeC. Prodr. 

 IV. /9.520 ■; Wight.Cat. n.1352; Wight. et Arn. Prodr. 



fl. Pen. I. p. 434. In Ceylano. 



111. Sykesia thyrsiflora (Arn.); foliis oblongo-lanceolatis apice 

 longe attenuatis basi acuminatis, panicula simplici thyrsiformi pe- 

 dunculata folia superante, corollae tubo calyce duplo longiore ore 

 barbato, antheris exsertis, filamentis conspicuis, stylo pubescente. 

 In Ceylano. 



*) Gaertnera racemosa Roxb. , quam ad eundem ordinem refert cl. Mohlius, Malpi- 

 ghiacea est, et pollen valde diversum exhibet. 



Voi.xvm. p.i. 45 



